L'Ajuntament de Sagunt contracta 16 persones amb els programes EMCORP i EMCORD
10 de gener 2018

![Imagen 1](/media/actualidad/PublishingImages/1 Políticos/m_Miguel Chover - Banderas Horizontal_pequena maqueta.jpg)

L'Ajuntament de Sagunt, a través del departament de Promoció Econòmica, ha rebut dos subvencions del Servei Valencià d'Ocupació i Formació (SERVEF) per a la contractació de persones parades, inscrites al SERVEF, en el marc del Programa Iniciativa Social per a l'exercici 2017. Este programa té per objecte promoure la generació d'ocupació a través de la contractació de persones aturades pertanyents a col·lectius vulnerables per a la realització d'obres o servicis d'interès general. Amb esta iniciativa, l'Ajuntament de Sagunt ha pogut realitzar la contractació d'un total de 16 persones que es trobaven aturades.

  
D'una banda, la subvenció concedida per al programa EMCORP ascendix a 67.979,94 €, mitjançant la qual s'ha contractat 4 peons de pintura, d'almenys 30 anys, durant 6 mesos. L'ajuda va destinada a la realització de treballs de pintura en equipament urbà.

  
D’altra banda, la subvenció concedida al programa EMCORD ascendix a 170.228,821 €, a través de la qual s'ha contractat un enginyer agrícola, un capatàs agrícola i 10 peons agrícoles, durant també 6 mesos; persones aturades de llarga durada totes elles. L'objecte d'actuació d'esta ajuda és l'adequació de camins rurals i el seu entorn, així com altres espais naturals.

  
Cal assenyalar que el SERVEF és qui subvenciona els treballadors, mentre l'Ajuntament de Sagunt s'encarrega d'aportar els materials per a tots dos programes. Les contractacions del personal dels dos programes es van realitzar el 29 de desembre de 2017.

En este sentit, el regidor delegat de Promoció Econòmica, Miguel Chover, destaca que: **"un any més, l'Ajuntament de Sagunt manté la seua voluntat de realitzar estes contractacions per 6 mesos perquè així les persones es beneficien tant de la pròpia contractació com de generar drets per a percebre prestacions i altres ajudes. A més a més, amb les pròpies contractacions anem a contribuir a millorar el nostre entorn urbà, endreçant el mobiliari urbà, amb el personal de pintura i l'entorn natural, amb l'adequació de camins i espais emblemàtics".**

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-contracta-16-persones-amb-els-programes-emcorp-i-emcord/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-contracta-16-persones-amb-els-programes-emcorp-i-emcord/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-contracta-16-persones-amb-els-programes-emcorp-i-emcord/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-contracta-16-persones-amb-els-programes-emcorp-i-emcord/)